open-index/open-wikipedia-markdown huggingface dataset:
Det befriede Europa 1831

**«Det befriede Europa 1831»** er et langt dikt Henrik Wergeland skrev til sin diktsamling *[[Digte. Anden Ring]]*. Det er skrevet høsten 1831 og bør sammenholdes med diktet «Republikanerne» av Johan Sebastian Welhaven.

Diktet er langt og komplisert, og er delvis i fri prosa, dels på vers med rim. Ettersom det er skrevet under inntrykkende av samtidens situasjon, inneholder det en rekke referanser til nær og fjern historie. 

Diktet oppsummerer den politiske situasjonen etter opprøret i Polen i 1831, og refererer også til frihetskampen i Belgia, til Napoleon, den franske revolusjon, den hellige allianse, Metternich, og dessuten opprøret på Java. 

Dikteren begynner med at frihetsdrømmene mistet retning og falt til jorda etter 1815 og Napoleons nederlag. Han sier at menneskeheten i lang tid har vært ført blind i ring av den hellige allianse, og at dette har ført til en drøm om den greske antikken heller enn en oppmerksomhet rettet mot samtidens problemer. Så hører han plutselig at det runger fra Paris, og blir vekt av julirevolusjonen, og dermed blir han samtidsoppmerksom igjen. Han registrerer hvordan en rekke opprør rundt i Europa fra Paris via Belgia til Polen er i ferd med å velte de siste årenes tvangspolitikk, og bryter ut i en ren revolusjonsode – der det beskrives hvordan blodet nærmest oversvømmer byene og de gamle katedralene, «lasternes bolsted». Sentret for dette er atter en gang Frankrike, og dikteren håper dette er et tegn på en ny og bedre tid. 

Selv om diktet kan karakteriseres som et av Wergelands mest blodige, ønsker han likevel forsoning, og at de falne fyrstene skal gå i seg selv. Karakteristisk nok favner han videre enn en ren politisk revolusjon, og erklærer at frihet er himmelens sak: *Var englen ei fri, da i himmelen oppstand!*

Diktet er interessant på mange måter, fordi det sier en god del om Wergelands politiske holdning. Tidvis foregriper han det kommunistiske manifest. 

Diktet munner ut i en mer kosmisk visjon:

:*Sitt ikke på [[Kaukasus]] eller på [[Skreia|Skrei]]*
:*Hvis stort du vil se, det hjelper deg ei.*
:*Sitt heller i natten, lukk øynene til,*
:*da måskje, hvis din [[genius]] vil*
:*du mer får å se enn blott kappen av guden*
:*som går gjennom verden og tiden*
:*og menneskeferden sin evige vei.*
:*Da gyser du ei, om et land enn forgår,*
:*om midt i et storhav av tårer du står&nbsp;…*

For Wergeland på denne tiden er det friheten som er det ultimate gode, og dikteren ser for seg hvordan menneskeheten, gjennom blant annet kamper og ofre, vinner større og større frihet.

## Eksterne lenker
* Det befriede Europa 1831
Andrés Domingo Morales y del Castillo

**Andrés Domingo Morales y del Castillo** (født 1892, død 1979) var doktor i jus, minister i president Fulgencio Batistas regjering og en av hans nærmeste rådgivere. Batista gjennomførte et statskupp mot Carlos Prío Socarrás i 1952 og prøvde i 1954 å gjennomføre en «valgkamp» som kunne legitimere hans rolle som president. Mens Batista drev valgkamp, ble Morales innsatt som president på Cuba 14. august 1954 til Batista igjen overtok presidentembetet 24. februar 1955. Selv om Domingo satt formelt med makten i denne perioden, var Batista den reelle presidenten.
Thorgal

**Thorgal** er en fransk-belgisk tegneserie, skrevet av Jean Van Hamme og tegnet av Grzegorz Rosinski.
Serien ble for første gang trykt i Tintin.
Den dukket første gang opp på norsk i to album trykt av Semic da under navnet «Torgeir».
I Norge blir Thorgal trykt i «Fantomet» som en biserie.
I 2002 kom det offisielle Thorgal-spillet ut.

## Litt om Thorgal

Serien omhandler Thorgal Ægirsson som lever på vikingenes tid.
Han er gift med høvdingdatteren Aaricia og er far til tre barn; Jolan og Ylva som han har med Aaricia og Aniel som han har med Kriss fra Valnor.
Han er ikke av nordisk opprinnelse selv om han blir sett på som en viking.
Faren og moren var folk fra en annen planet eller muligens fremtiden.
Jolan og Ylva eier psykiske krefter som de har arvet fra Thorgal, Thorgal selv har ikke psykiske krefter. Jolan har muligheten til å få ting til å oppløse mens Ylva kan snakke med dyr.

## Andre figurer i Thorgal

*Leiv Haraldsson – Thorgals adoptivfar
*Gandalv den Gale – Aaricias far
*Bjørn – Aaricias bror
*Trebeinet – En smed som hjelper Thorgal
*Tjall – Trebeinets nevø
*Kriss fra Valnor – En vakker men ond kvinne. Hun bruker Thorgals hukommelsestap til egen fordel.
*Ogotay/Varth – Thorgals biologiske far
*Haynée – Thorgals biologiske mor
*Tanatloc/Xargos – Thorgals morfar
*Tjasi – En dverg som hjelper Thorgal
*Nøkkelvokteren – Hun passer på portalene mellom verdene
*Volsung fra Nichor – En ond mann
*Hierulf Tenkeren – En av lederne i alltinget
*Shaigan den nådesløse – Etter at Thorgal mister hukommelsen blir han til Shaigan den nådesløse

## Album

## Eksterne lenker
* 
* minetegneserier.no
Hjertesykdom

**Hjertesykdom** eller **hjertefeil** er en fellesbetegnelse på en rekke sykdommer på hjertet. En mer utbredt kategorisering er hjerte- og karsykdommer som også inkluderer sykdommer i blodkar utenfor hjertet. 

Noen vanlige hjertesykdommer er:
* atrieflimmer – hjerterytmeforstyrrelse 
* endokarditt – bakterieinfeksjon på hjerteklaffene og overflaten på innsiden av hjertekamrene
* hjerteinfarkt – dødt område i hjertemuskelen på grunn av for lite blodtilførsel
* hjerteklaffsykdommer
* hjertesvikt – redusert pumpeevne
* kardiomyopati – sykdom i selve hjertemuskelen
* medfødt hjertefeil – medfødte misdannelser som hull i skillevegg (septumperforasjon) og ombyttede blodårer.
* åreforkalkning i koronarkarene

## Eksterne lenker
* Artikler om Hjertesykdommer i Tidsskrift for Den norske legeforening
Rideskole

En **rideskole** tilbyr rideopplæring for barn og voksne. De fleste rideskoler holder kurs i dressur og sprang. Noen tilbyr i tillegg terapiridning, feltritt, kjøreopplæring, stellekurs, leie av hest på timebasis eller fóravtale. Mange rideskoler har også private oppstallører, som betaler en månedlig leie for å ha hesten sin oppstallet på rideskolen og få tilgang til stedets fasiliteter.

Deltagere på rideskoler har mange steder mulighet for billige ridetimer ved å delta i stellet og ikke minst møkkingen. Pennyklubben er et annet tilbud til disse.
Estelmo

I J.R.R. Tolkiens fiktive verden Midgard er **Estelmo** en følgesvenn av Isildurs eldste sønn Elendur, som ble slått ned og etterlatt for å dø av orker i overfallet av Isildurs følge ved Sverdliljevollene. Faktisk kom han seg etter dette og var en av de tre mennene som overlevde overfallet som drepte Isildur og gjorde at den ene ringen gikk tapt (de andre to var Ohtar og hans følgesvenn (som ikke er navngitt) som brakte bruddstykkene av Narsil til Kløvendal).

## Eksterne lenker
* Side om Estelmo på Tolkien Gateway
Herbert Hupka

**Herbert Hupka** (født 15. august 1915 i Diyatalawa, Sri Lanka, død 24. august 2006 i Bonn) var en tysk journalist og politiker. Han var først medlem av SPD, men etter Willy Brandts østpolitikk meldte han overgang til CDU.

Herbert Hupka ble født i en engelsk konsentrasjonsleir på Ceylon (dagens Sri Lanka) som sønn av en jødisk mor og en tysk professor. Han vokste opp i Ratibor i Øvre Schlesien, og ble oppfostret alene av moren etter at faren døde under hjemreisen fra Ceylon.

Etter å ha tatt sin Abitur studerte han germanistikk, historie og geografi i Halle og Leipzig. Under krigen ble han først innkalt, deretter ble moren sendt i konsentrasjonsleiren Theresienstadt og han selv ble etter en krigsrett dømt til en fengselsstraff og så sendt tilbake til Ratibor. Moren overlevet oppholdet i konsentrasjonsleiren, og mor og sønn ble gjenforent i Theresienstadt etter krigen. Etter den polske fordrivelsen fra Schlesien slo de seg ned i München, hvor Herbert Hupka ble journalist i bayersk kringkasting.

Fra 1969 til 1987 var Hupka medlem av Forbundsdagen, det tyske parlamentet. Hans politiske arbeid konsentrerte seg om de fordrevne. Fra 1968 til 2000 var han president for Landsmannschaft Schlesien, organisasjonen som organisererer den fordrevne befolkningen fra Schlesien. Hupka var også formann for Ostdeutscher Kulturrat og visepresident for Bund der Vertriebenen.

Hupka var en av de mest markante motstanderne av Willy Brandts *[[Ostpolitik]]*. Det han så som Brandts forræderi mot ofrene for fordrivelsen førte til at han meldte seg ut av SPD og ble medlem av CDU. Han avviste Brandts anerkjennelse av polsk anneksjon av østtysk territorium som «faktisk». Herbert Hupka gikk inn for å arbeide for å gjeninnlemme disse territoriene i en tysk stat. I en tale i 1984 uttalte han: *Das deutsche Reich existiert fort. [...] Ostdeutschland umfaßt nicht nur Ostdeutschland jenseits von Oder und Neiße, also den heute unter polnischer und sowjetischer Herrschaft stehenden Teil des Deutschen Reiches, sondern auch das Sudetenland und die deutschen Siedlungsgebiete zwischen Ostsee und Schwarzem Meer.* På Schlesierdagen i 1986 hadde han planlagt at arrangementet skulle ha mottoet *Schlesien bleibt unser!*. Etter press fra Helmut Kohl ble dette endret til *Schlesien bleibt unsere Zukunft in einem Europa freier Völker*.

I Folkerepublikken Polens kommunistpropaganda var Hupka et sentralt fiendebilde, og ble fremstilt som en ledende tysk revansjist.

På 1990-tallet gikk Hupka inn for polsk-tysk forsoning, og ble utnevnt til æresborger av hjembyen Ratibor/Racibórz i Schlesien.

## Referanser


## Eksterne lenker
* 
*
Easington (Durham)

**Easington** er en by øst i grevskapet Durham i England. Den er administrasjonsby for og har gitt navn til distriktet Easington. Den består av middelalderlandsbyen Easington Village og den tidligere gruvebyen Easington Colliery, som er adskilte verdslige sogn. Den er lokalisert ved veikrysset til motorveien A182 som går nordvest til Hetton-le-Hole. Seaham Harbour og Houghton-le-Spring, og motorveien A19 som går nord til Sunderland og sør til Middlesbrough. Som en tidligere by for kullgruvedrift, som tidligere var hjørnesteinsindustrien i Easington, er byen i dag preget av stor arbeidsledighet etter at gruven ble nedlagt i 1993. Befolkningstallet for Easington Village var på 2 164 i 2001, men har økt noe til 2 171 ved folketellingen i 2011.

Easington er det eneste stedet langs kysten i Storbritannia hvor man finner magnesiumholdige kalksteinsklipper.

Filmen *[[Billy Elliot (film)|Billy Elliot]]*, hvor handlingen utspant seg i den fiktive byen Everington, ble for det meste spilt inn i Easington. Unntaket er scener fra en gruve, som man måtte til Ellington i Northumberland for å filme. Den påfølgende musikalversjonen har derimot identifisert Easington som sin setting.

## Kjente personer
* Nicholas Breakspear (død 1159), pavelig diplomat til Norge, senere pave Hadrian IV (som eneste pave fra England), bodde her for tid.
* Jez Lowe, folkesanger og låtskriver, født i Easington Colliery

## Referanser


## Eksterne lenker
*
Slaget ved Ostrołęka

**Slaget ved Ostrołęka** var et av de største slagene under Det polske opprøret 1830-31. Slaget sto 26. mai 1831 mellom polske styrker under ledelse av Jan Skrzynecki som forsvarte byen Ostrołęka, og russiske styrker under ledelse av Hans Karl von Diebitsch. På tross av at de polske styrkene fremdeles holdt selve byen på slutten av dagen og de russiske og polske tapene var omtrent like store, har slaget i ettertid blitt sett på som et polsk nederlag. De russiske styrkene hadde tilnærmet uendelige forsyninger av personell, mens den polske hæren ikke var i stand til å erstatte sine tap.

Slaget ble et symbol for det feilslåtte opprøret og er sentralt i Johan Sebastian Welhavens dikt ''Republikanerne''.
Easington (distrikt)

**Easington** er et administrativt distrikt i Durham i England. Det har navn etter administrasjonssenteret Easington. 

Distriktet ble opprettet 1. april 1974 ved at bydistriktet Seaham ble slått sammen med det meste av Easington landdistrikt. 

Easington hadde ved folketellingen i 2001 den laveste andelen innbyggere født utenfor Storbritannia, bare 1,2&nbsp;%. 

## Stedet i distriktet

* Blackhall
* Castle Eden
* Easington
* Horden
* Murton
* Peterlee
* Wingate
* Seaham
Kongsvinger stasjon

**Kongsvinger stasjon** er en stasjon langs Kongsvingerbanen og første stasjon på Solørbanen. Den ble åpnet samtidig med Kongsvingerbanen i 1862 og ligger 148,1&nbsp;meter over havet. Alle bussene i Kongsvinger kommune stopper ved stasjonen og det går busser til blant annet Elverum og Arvika.

Stasjonsbygningen ble bygget i sveitserstil av Günther Schüssler, en innflyttet tysker som også oppførte andre viktige bygg i byen. Arkitektene var, som for andre stasjonsbygninger langs Kongsvingerbanen, Heinrich Ernst Schirmer og Wilhelm von Hanno. Stasjonen ble offisielt åpnet 3. oktober 1862, med Karl IV til stede.

Det er ikke lenger betjent billettsalg på stasjonen, men som på mange andre stasjoner er det mulig å kjøpe billetter på automat eller med app.

Stasjonen har en stor plass for omlasting av tømmer på Norsenga. Med 430&nbsp;000 kubikkmeter i året var den Norges største tømmerterminal målt i transportvolum i 2010.

## Linjer og ruter

## Referanser



## Litteratur
* 
* 

## Eksterne lenker
* 

* Hedmark trafikk 
* Stasjonsbygningen, Artemisia.no
Inga Abitova

**Inga Eduardovna Abitova** (russisk Инга Эдуардовна Абитова, født 6. mars 1982 i Novokujbysjevsk) er en russisk langdistanseløper.

## Meritter
* Russisk mester på 10&nbsp;000 m i 2008
* EM i friidrett 2006 &ndash; gull (30:31,42)
* Beograd maraton 2005 &ndash; gull (2:38,20)

## Referanser


## Eksterne lenker
*
Jan Fitschen

**Jan Fitschen** (født 2. mai 1977  i Nordhorn) er en tysk langdistanseløper.  Han vant gull på 10&nbsp;000 meter under  EM 2006 i Göteborg med tiden 28.10,94, som var ny personlig rekord.

I U23-EM 1999 ble han nr. 5 på 5000 m. Han ble tysk mester på 5000 m i 2001, 2002, 2005 og 2006 og på 10&nbsp;000 meter i 2005 og 2006.
## Referanser


## Eksterne lenker
*
Andrew Howe

**Andrew Howe** (født 12. mai 1985 i Los Angeles, USA) er en italiensk friidrettsutøver. Han har nå spesialisert seg i lengdehopp. I junior-VM 2004 vant han både 200&nbsp;m og lengdehopp. Hans gjennombrudd på seniornivå kom i innendørs-VM 2006 der han tok bronse i lengde. Han vant gull i lengdehopp under EM i Göteborg 2006.

## Personlige rekorder
* 100 meter – 10,68 (2003)
* 200 meter – 20,28 (2004)
* 400 meter – 46,03 (2006)
* Lengdehopp – 8,47 (2007)

## Referanser


## Eksterne lenker
*
Jackson County

**Jackson County** er navnet på 23 fylker i USA:

* Jackson County (Alabama)
* Jackson County (Arkansas) 
* Jackson County (Colorado) 
* Jackson County (Florida) 
* Jackson County (Georgia) 
* Jackson County (Illinois) 
* Jackson County (Indiana) 
* Jackson County (Iowa) 
* Jackson County (Kansas) 
* Jackson County (Kentucky) 
* Jackson County (Michigan) 
* Jackson County (Minnesota) 
* Jackson County (Mississippi) 
* Jackson County (Missouri) 
* Jackson County (Nord-Carolina)
* Jackson County (Ohio) 
* Jackson County (Oklahoma) 
* Jackson County (Oregon) 
* Jackson County (Sør-Dakota) 
* Jackson County (Tennessee) 
* Jackson County (Texas) 
* Jackson County (Vest-Virginia) 
* Jackson County (Wisconsin)

## Se også
* Jackson Parish (Louisiana)
Jeff Blankfort

**Jeffrey Blankfort** er en amerikansk radioprodusent av jødisk opphav som gjennom en rekke artikler har gjort seg markert gjennom sin krasse kritikk mot Israel og sionismen. Han har vært og er sentral i flere organisasjoner og kampanjer for palestinerne, og i 2002 vant han en rettssak mot Anti-Defamation League etter at denne ble kjent skyldig i å ha spionert mot ham og flere andre politiske aktivister.

I tekstene sine gjør Blankfort seg til talsperson for en enstatsløsning der hele det historiske Palestina gjøres til en stat med like statsborgerlige rettigheter uavhengig av religion, kultur og nasjonalitet. Han har også gjort seg bemerket ved å kritisere Noam Chomsky, som av mange vurderes som en sterk Israel-kritiker, for i realiteten å forsvare Israels rett til å eksistere som en rasistisk stat og for å ignorere Israel-lobbyens makt i USA.

## Referanser


## Eksterne lenker
* Tekster av Jeff Blankfort
Bathory (band)

**Bathory** var et black / viking / thrash metal-band fra Stockholm i Sverige, stiftet i 1983 av den da 17-årige Thomas «Quorthon» Forsberg. 

## Historie
Navnet på bandet var hentet fra «blodgrevinnen» Elizabeth Báthory, den mest kjente seriemorderen i ungarsk og slovakisk historie. Elizabeth Báthory var en adelskvinne som ifølge noen påstander likte å bade i blodet til unge kvinner.

Bathory, Venom, Mercyful Fate og Hellhammer var de mest innflytelsesrike bandene i den første bølgen black metal. Mens Venom fikk æren av å navngi sjangeren, er det Bathory som har fått æren for å være det viktigste bandet i utviklingen av black og viking metal. Quorthon tok utgangspunkt i thrash metal med satanistiske tekster, lavkvalitetsproduksjon (grunnet lite penger) samt en skjærende stemme – alt karakteriske kjennetegn på black metal i nyere tid.

### I hovedsak et enmannsband
Quorthon spiller selv alle instrumenter, med noen få unntak. På debut-albumet *Bathory* (1984) var Jonas Åkerlund trommeslager og Fredrick «Hanoi» Melander bassist. Andrealbumet, *The Return* (1985), inneholdt også noen opptak av Hanoi på bass. 

På senere album spilte Quorthon selv bass og brukte trommemaskin, med unntak av *Blood Fire Death* (1988), som markerte starten på Bathorys viking metal-periode. Dette var det siste albumet hvor bandet hadde med andre musikere på bass og trommer, under felles kallenavn «Vvornth» (trommis) og «Kothaar» (bassist). 

Alle de fem første albumene hadde den samme avslutningslåta, eller outroen.

### Quorthons død
Den 7. juli 2004 ble Quorthon funnet død i leiligheten sin, 38 år gammel. Han hadde tidligere hatt problemet med hjertet, og hjertesvikt er antatt dødsårsak.

### Black Mark Production
Plateselskapet Black Mark Production ble stiftet av Quorthon selv, men etter hans død har faren, Börje «Boss» Forsberg, tatt over selskapet.

### Tribute-sett med Hanoi
Det norske bandet Tsjuder har i nyere tid (bl.a. 2018 og 2025) gjort Bathory-sett under noen av sine konserter, med Hanoi som gjesteartist. De har også spilt inn flere av låtene på albumet *Tsjuder Tribute to Bathory Scandinavian Black Metal Attack*.

## Medlemmer
### Siste kjente besetning
* Thomas «Quorthon» Forsberg – vokal, gitar, bass og trommeprogrammering (1983&ndash;2004)

### Tidligere medlemmer
* Fredrick «Hanoi» Melander – bass (1983&ndash;1984)
* Jonas Åkerlund – trommer (1983&ndash;1984)
* «Vvornth» – trommer (1988)
* «Kothaar» – bass (1988)

## Utgivelser

### Studioalbum

## Referanser


## Eksterne lenker
* 
*
Eduard Pant

Dr. **Eduard Pant** (født 29. januar 1887, død 20. oktober 1938) var en kristeligdemokratisk politiker i Polen og ledende representant for tyske katolikker i Polen i mellomkrigstiden.

Han var polsk senator og grunnla partiet *Deutsche Christliche Volkspartei* og den katolsk-konservative ukeavisen «Der Deutsche in Polen» (1934–1939). Avisen utviklet seg raskt til et viktig organ for kristelige emigranter, opposisjonen mot nasjonalsosialismen og minoriteter i det østlige Sentral-Europa.

## Referanser


## Litteratur
* (red. Jacek Maria Majchrowski), *Kto był kim w Drugiej Rzeczypospolitej*, Warszawa 1994
* Henryk Rechowicz, *Sejm Śląski 1922-39*, Katowice 1971
* Pia Nordblom: Pant, Eduard. In: Neue Deutsche Biographie (NDB). Band 20, Duncker & Humblot, Berlin 2001, S. 39 f.
* Pia Nordblom: *Eduard Pant (1887–1938).* In: Joachim Bahlcke (Hrsg.): *Schlesische Lebensbilder.* Neunter Band. Degener & Co.,  Neustadt an der Aisch 2007, ISBN 978-3-7686-3506-6, S. 361–372.
* Pia Nordblom: *Mniejszość w mniejszości – Eduard Pant i jego koło.* In: *Śląskie prace bibliograficzne i bibliotekoznawcze.* = *Studia silesiaca bibliographiam bibliothecarumque scientiam illustrantia.* 62, 2003, , S. 227–254.
* Pia Nordblom: *Für Glaube und Volkstum. Die katholische Wochenzeitung „Der Deutsche in Polen“ (1934–1939) in der Auseinandersetzung mit dem Nationalsozialismus.* Schöningh, Paderborn u. a. 2000, ISBN 3-506-79992-4 (*Veröffentlichungen der Kommission für Zeitgeschichte.* Reihe B: *Forschungen* 87), (Zugleich: Heidelberg, Univ., Diss., 1995).
* Pia Nordblom: *Dr. Eduard Pant. Biographie eines katholischen Minderheitenpolitikers in der Woiwodschaft Schlesien (bis zum Jahr 1932).* In: *Oberschlesisches Jahrbuch.* 3, 1987, , S. 112–146 [Vgl. hierzu Redaktionelle Bemerkung (Nachtrag zu Bd. 3). In: *Oberschlesisches Jahrbuch.* 4, 1988, S. 222].
Deicide

**Deicide** er et amerikansk death metal-band og ble stiftet i Tampa, Florida i 1987.

## Diskografi

### Studioalbum

**[[Deicide (album)|Deicide]]* (1990)
**[[Legion (album)|Legion]]* (1992)
**[[Once Upon the Cross]]* (1995)
**[[Serpents of the Light]]* (1997)
**[[Insineratehymn]]* (2000)
**[[In Torment in Hell]]* (2001)
**[[Scars of the Crucifix]]* (2004)
**[[The Stench of Redemption]]* (2006)
**[[Till Death Do Us Part]]* (2008)
**[[To Hell with God]]* (2011)
**[[In The Minds Of Evil]]* (2013)
**[[Overtures of Blasphemy]]* (2018)
**Banished by Sin* (2024)

### Samlealbum

**Amon, Feasting the Beast* (1993)
**The Best of Deicide* (2003)

### Konsertalbum

**When Satan Lives* (1998)
**Doomsday L.A.* (2007)

## DVD-utgivelser

**When London Burns* (2006) 
**Doomsday L.A.* (2007)
## Eksterne lenker
* 
*
Arch Enemy

**Arch Enemy** er et melodisk death metal-band (såkalt ‹‹gothenburg metal››) fra Halmstad i Sverige, dannet i 1996 av brødrene Michael og Christopher Amott. Angela Gossow sto for vokalene, men ble i mars 2014 erstattet av Alissa White-Gluz (tidligere vokalist i bandet The Agonist).

## Diskografi

## Referanser


## Eksterne lenker
* 
* 
*
Folk metal

**Folk metal** er en undersjanger av heavy metal. Rundt 1990 begynte band å blande folkemusikk med heavy metal i sterkere grad enn tidligere. Før var eventyr og myter kun en del av sangtekstene blant enkelte band, men nå skulle det skapes en helt ny sjanger som tok i bruk folkeinstrumenter som fele, trekkspill og fløyte i musikken, i tillegg til å danne et lydbilde som kan assosieres med eventyr, bygdemusikk og til dels klassisk musikk. Folk metal blandes ofte med andre sjangere, spesielt black metal og viking metal.

I Norge ble Glittertind playlisted med låta Går min eigen veg på NRK P1 da deres andre full-lengder Landkjenning entret VG-lista topp 30 norsk på 20 plass i mai 2009.

Band som Korpiklaani, Finntroll og Trollfest har oppnådd popularitet ved å lage fengende, humoristiske låter.

## Kjente folk metal-band
### Utenlandske
*Cruachan
*Deadkubun
*Eluveitie
*Ensiferum
*Equilibrium
*Falkenbach
*Finsterforst
*Finntroll
*Folkearth
*Hordak
*Korpiklaani
*Månegarm
*Mägo de Oz
*Myrkur
*Runic
*Solgrav
*Skyforger

### Norske
*Ásmegin
*Blodsmak
*Glittertind
*Gåte
*Isengard
*Lumsk
*Myrkgrav
*Storm
*Trollfest

## Se også
*Liste over folk metal-band på Wikipedia

## Referanser
Carcass

**Carcass** er et britisk grindcore/melodic death metal-band som ble stiftet i Liverpool, England i 1985. Til å begynne med het de Disattack og spilte hardcore punk, men skiftet både navn og stil etter en kort periode. De er kjent for å være en stor inspirasjon på både grindcore og death metal. Debutalbumet ble sluppet i 1988 og heter *[[Reek of Putrefaction]]*. I 1990 får Carcass en ekstra gitarist, Michael Ammott, senere kjent fra Arch Enemy og Spiritual Beggars. Etter å ha gitt ut to nye album slutter Michael Ammott i bandet. Mike Hickey tar over rollen som gitarist i en periode før Carlo Regadas. Deres siste album får navnet *Swansong* for å markere slutten på bandet. Carcass ble splittett opp i 1995. I et intervju med Jeffrey Walker datert januar 2006 diskuterer han mulighetene for en eventuell gjenforening av Carcass.

## Musikalsk stil
Bandet startet som et grindcore band. Debuten Reek of Putrefaction og oppfølgeren Symphonies of Sickness er i hovedsak grindcore. Begge to ses på som klassikere innen grindcore-stilarten. Sangene preges av raske riff, aggressiv tromming, dårlig produksjon og lite melodiøsitet. Sammen med Necroticism - Descanting The Insalubrious er dette den første lyriske epoken til Carcass.

Fra Necroticism - Descanting The Insalubrious og fremover ble lydbildet utviklet og forandret. Stilen endres til en mye mer sofistikert death metal stil. Produksjonen og musikken generelt gjør bandet mer tilgjengelig for allmennheten Bandet er tydeligvis inspirert av band som Death og At the Gates.

## Lyrikk
De første tre albumene preges av kompleks medisinsk terminologi, som var en ide eks-trommeslager Ken Owen kom med på bakgrunn av hans fars medisinpraksis. Titler som «Lavaging Expectorate of Lysergide Composition» & «Feast on Dismembered Carnage» vakte provokasjon og mye oppmerksomhet rundt bandets utgivelser. Den unike lyriske stilen har vært til inspirasjon for etterfølgende grindcore band. B. Florida-bandet Death hadde sin egen dødstematikk som bidro til Carcass sin unike lyriske stil.

## Medlemmer
### Sist kjente besetning
* Jeffrey Walker – Bassist og vokalist (1987&ndash;1995)
* Bill Steer – Gitarist og vokalist (1985&ndash;1995)
* Carlo Regadas – Gitarist (1994&ndash;1995)
* Ken Owen – Trommeslager (1985&ndash;1995)

### Tidligere medlemmer
* Sanjiv – Vokalist (1985&ndash;1987)
* Michael Ammott – Gitarist (1990&ndash;1993)
* Mike Hickey – Gitarist (1993&ndash;1994)

## Utgivelser
### Full-lengde album

## Eksterne lenker
* 
* 
* 
*
Krisiun

**Krisiun** er et brasilliansk brutalt death metal-band. Bandet ble stiftet i Porto Alegre, Rio Grande do Sul i 1990. Bandet flyttet i 1992 til São Paulo.

Alle medlemmene i bandet er brødre, men Alex Camargo bruker sin mors etternavn, i motsetning til de andre, som bruker sin fars etternavn. De tre brødrene har vært med siden bandet startet. Krisiun prøvde seg en kort periode med en ekstra gitarist, men bestemte seg for å gå tilbake til en gitarist.

Navnet Krisiun kommer av Mare Crisium, et av kratrene på månen.

## Medlemmer
### Dagens medlemmer
* Alex Camargo – Bass og vokal (1990-)
* Moyses Kolesne – Gitar (1990-)
* Max Kolesne – Trommer (1990-)

### Tidligere medlemmer
*Maurício Nogueira – Gitar (1990)
*Altemir Souza – Gitar (1990) (døde i en motorsykkelulykke i 2002)

## Diskografi
## Utgivelser

## Eksterne lenker
* 
*
Alvin Jensvold

**Alvin Jensvold** (født 3. mai 1954 i Kirkesdalen i Målselv) er en norsk kunstner og grafisk designer. Han vokste opp i Bardu, men bor og arbeider i dag i Gratangen, der han driver firmaet Gulo Design. Galleri Jensvold ble åpnet sommeren 2008. Galleriet viser ca. 50 av Jensvolds arbeider.

Jensvold har hatt over 30 separatutstillinger med sine bilder. Hans arbeider er innkjøpt av blant andre Norsk kulturråd, Statoil og Forsvarsmuseet. Han bidro også under OL på Lillehammer i 1994. Jensvold har utformet logoer til mer enn 50 bedrifter og offentlige institusjoner.

Alvin Jensvold har i tillegg hatt oppdrag med utsmykking av offentlige bygninger, illustrert bøker, laget multimediaproduksjoner og plakatkunst.

## Større prosjekter
* «Krigshistorisk landskap». Åpnet av kong Harald i 2009.
* Veteranmonumentet «Touchpoint», åpnet av kong Harald i 2011.
* Monument ved Øvre Jernvann. Åpnet av miljøvernminister Erik Solheim i 2011.
* «Fem skatter» Utsmykking i Hærstabens bygg i Målselv. Ferdig 2014.
* Visualiseringer og designløsninger for prosjektet «Imella» i åtte kommuner i Troms.

## Referanser
Hans Christian Printz

**Hans Christian Printz** (født 13. april 1817 på Fredrikshald, død 1910) var en norsk lege og botaniker, også kjent som en stor samler.

Han var sønn av kjøpmann Peter Printz (1785&ndash;1849) og Johanne Cathrine Petronelle Bay (1789&ndash;1860) og bror av maleren Christian August Printz. Han ble student med haud fra Fredrikshalds latinskole 1838, studerte i lengre tid botanikk, og tok i januar 1848 medisinsk embetseksamen med haud. 11. august 1848 ble han utnevnt som fattig- og kommunelege i Land, før han 22. oktober 1864 ble utnevnt til distriktslege i Nordre Valdres. Her slo han seg ned på gården Granheim i Vestre Slidre.

Alt fra studenterårene foretok Printz botaniske undersøkelser i forskjellige områder i Norge. I 1870 anla han en meteorologisk stasjon på gården i Valdres, og leverte siden daglige iakttagelser til Meteorologisk institutt. Han skrev også daglig om iakttagelsene i *[[Morgenbladet]]* frem til 1909. Hans botaniske avhandlinger skaffet ham ry også utenfor Norges grenser. I tillegg var han en ivrig samler. Sitt store herbarium skjenket han Universitetet i Kristiania, og hans store eggsamling havnet i de zoologiske samlinger ved Universitetet i Bergen. Fra 60-årsalderen begynte han for alvor å samle autografer og segl. Ved hans død besto samlingen av ca. 6 000 navnetrekk fra fremtredende personer i inn- og utland, samt 60 000 segl. Samlingen ble overlevert til Riksarkivet. Printz oppdaget helleristninger og den berømte runestenen på Einang i Valdres.

Printz ble gift 9. september 1850 med Elisabeth Cathrine Meinich (f. 1824). Deres sønn var Carl Printz, norsk konsul i Toronto.

## Referanser


## Kilder
* Jens Braage Halvorsen: *Norsk Forfatter-Lexikon 1814–84*, 4. bd., 1896.

## Eksterne lenker
*
Michael Amott

**Michael Amott** (født 28. juli 1970 i London, oppvokst i Halmstad) er gitaristen i det svenske melodiske death metal-bandet Arch Enemy, og i rockebandet Spiritual Beggars. Han var også medlem i Candlemass, Carcass og Carnage før Arch Enemy. Han er bror til Christopher Amott.

## Eksterne lenker
* 
* 
*
Mehdi Baala

**Mehdi Baala** (født 1978) er en fransk mellomdistanseløper. To ganger har han blitt europamester på 1500 meter, og har i tillegg VM-sølv og OL-bronse på samme distanse.

## Personlige rekorder (per august 2006)
* 800 meter: 1.43,15, 8. september 2002 Rieti, Italia
* 1000 meter: 2.13,96, 26. juni     2003 Strasbourg, Frankrike
* 1500 meter: 3.28,91, 5. september 2003 Brussel, Belgia
* 2000 meter: 4.53,12, 23. juni     2005 Strasbourg, Frankrike

## Mesterskapsmedaljer
* OL 2008 – bronse på 1500 meter
* EM 2006 – gull på 1500 meter
* VM 2003 – sølv på 1500 meter
* EM 2002 – gull på 1500 meter

## Referanser


## Eksterne lenker
*
Marionett

**Marionett** er en spesiell type figurteaterdokke med bevegelige ledd som styres ovenfra med snorer eller staver, til forskjell fra hånddukker eller skyggeteaterdokker. Marionetter er vanskelige å føre, men kan til gjengjeld bevege seg mer realistisk og framstå som mer levende enn andre dokker.

I overført betydning kan ordet «marionett» brukes om en viljeløs person som lar seg styre og bruke av andre som er mektigere, jfr. det norske «nikkedukke». Ordet brukes da ofte i sammensetninger som «marionettregjering» eller «marionettregime».

## Etymologi
Ordet «marionett» kommer av det franske *Marionette*, det vil si «Lille Marion», som var navn på den unge jomfru Maria i skikkelse av en dukke i flere populære kirkespill i Frankrike i middelalderen.

## Historikk

## Referanser


## Se også
* Dokketeater
* Figurteater
* Marionettregjering
* Sprellemann
* Marott, stavdokke eller narresepter

## Eksterne lenker
* 
* Video av hvordan en lager marionettedokker (mp4-fil med engelsk tale)
Hoylake

**Hoylake** er en kystby i det administrative distriktet Wirral i Merseyside i England. Byen er lokalisert i det nordvestlige hjørnet av Wirral-halvøya der hvor elven Dee renner ut i Irskesjøen, nær byen West Kirby. Halvøya var en del av det historiske grevskapet Cheshire; på den tiden da *[[Domesday Book]]* dokumenterte stedet i 1086 var den en del av ''hundredet'' Wilaveston.

Ved folketellingen i 2011 var befolkningstallet i Hoylake på 5 710 innbyggere av en total befolkning på 13 042 innbyggere som en del av lokalstyrekretsen Hoylake & Meols. Ve folketellingen i 2011 var befolkningstall for Hoylake ikke lenger administrert, men det eksisterer data for kretsen Hoylake & Meols, som utgjorde 13 348. Det tyske nettstedet *City Population* hevder imidlertid at befolkningen for 2011 er beregnet til 10 909 innbyggere for Hoylake.

## Historie
Byen vokste fram på 1800-tallet som en fiskerlandsby. På grunn av gjenmudringen av Deefjorden foregår det lite fiske der idag, men byen har en fast redningsstasjon og en seilklubb. Hoylake fungerer nå mest som en soveby med lite lokal industri.

Fram til 1974 hadde Hoylake et eget distriktsråd og borgermester, men det ble avviklet da byen innlemmet i distriktet Wirral i det nyopprettede grevskapet Merseyside. En del av innbyggerne er lite fornøyd med dette, og har drevet en kampanje for å igjen tilhøre Cheshire, uten at de har fått gehør for dette.

Byen er hjemstedet til Royal Liverpool Golf Club, som har vært vertskap for flere store turneringer som The Open Championship og Walker Cup. Klubben kalles på grunn av sin beliggenhet ofte for *Hoylake*. I 2006 var den igjen vertskap for Open; det var da førti år siden sist. Hoylake har også en aktiv rugbyklubb.

På sandbankene omkring halvannen kilometer utenfor Hoylake ligger et av de fremste stedene for sandseiling i Storbritannia. Byen skal være vertskap for Europamesterskapet i 2007.

Det er to jernbanestasjoner i byen: Hoylake og Manor Road.

## Kjente personer fra Hoylake

Blant kjente personer fra byen finner man den tidligere skuespilleren og parlamentsmedlemmet Glenda Jackson, James Bond-skuespilleren Daniel Craig, Julian Lennon, sønn av John Lennon, og Lennons første kone Cynthia bodde i Hoylake i mange år.

## Referanser


## Eksterne lenker
* 
* Hoylake Village Life 
* Hoylake Lifeboat 
* Royal Liverpool Golf Club
* Wirral Sand Yacht Club 
* West Kirby Light Opera Society 
* Hillbark Players of Wirral
Sunnhordland museum

**Sunnhordland museum** på Stord ble stiftet under navnet «Sunnhordland Folkemuseum og sogelag» i 1913.

I begynnelsen ble samlingene oppbevart i Ådlandsstova, en årestue fra ca. 1400 som stod på gården Ådland. Museet fikk sitt eget bygg i Vidsteenparken på Leirvik i 1938, og etter hvert vokste det frem et tun av eldre hus fra hele Sunnhordland i parken.

I tillegg har museet ansvar for åtte tun og samlinger ellers i Sunnhordland.

## Oversikt over tun og samlinger
 
* Halsnøy kloster
* Gruvemuseet på Litlabø
* Gjerdetunet i Mauranger i Kvinnherad
* Sæbøtunet i Etne
* Nerheimstunet i Ølen
* Nistovetunet og Jens Tvedt-huset i Omvikdalen i Kvinnherad
* Årskog museum på Fitjar

## Eksterne lenker
Sunnhordland Museums nettsted
Sprellemann

**Sprellemann**, også kalt **hallingmann**, er ei dokke der armer, bein og andre hengsla ledd beveger seg og «spreller» når en trekker i ei snor. Sprellemenn er ofte flate figurer av papp eller trefinér som brukes som leketøy eller veggdekorasjoner. 

Varianter av mekaniske leker med bevegelige ledd ble brukt allerede i oldtidens Egypt. I Tyskland, Tsjekkia og andre steder er det også lange tradisjoner med marionettedokker, nøtteknekkere og forskjellige slags treleker utformet som menneskefigurer. I Danmark skal sprellemenn ha blitt brukt som julepynt fra 1850.

Ordet «sprellemann» kan også brukes i overført betydning om en mann eller et barn som har et livlig kroppsspråk, er skøyeraktig og sprelsk, vilter og ustyrlig, men ufarlig. Sprellemann kan også betegne en viljeløs «nikkedokke» som dirigeres av andre, på samme måte som en marionettedokke.

## Se også
* Dokker
* Papirdokker
* Marionetter
* Mekaniske leker

## Referanser


## Eksterne lenker
* 
* Gamle sprellemenn av papir (på engelsk)
*
Alcohol and Drugs History Society

**Alcohol and Drugs History Society** (**ADHS**) er en global organisasjon stiftet i 1979 for for å fremme utveksling mellom forskere som er interessert i alle aspekter av rus i samfunnet.

ADHS har som formål å fremme, støtte og oppmuntre til studiet av alle aspekter av alkohol- og narkotikabruk eller politikk i ethvert samfunn eller epoke og for å øke offentlig bevissthet om historien til alkohol og narkotika både lovlig og ulovlig. Organisasjonen er den ledende globale organisasjonen for tverrfaglige forskere som er interessert i historien til psykoaktive stoffer, lovlige og ulovlige, inkludert produksjon, handel, bruk, vitenskap, politikk og kultur. 

Medlemmene forsker på og skriver om lov og sosialpolitikk. De griper også direkte inn i den på en rekke måter, inkludert å tjene som ekspertvitner (for eksempel i tobakks- og opioidtvister) og gi råd til styresmakter (om generiske legemidler, opioidkrisen, og andre problemer). ADHS har siden 1986 vært tilknyttet American Historical Association (AHA) og sponser sesjoner ved AHAs januarmøter. ADHS arrangerer biennale konferanser, disse har blant annet blitt holdt i Shanghai (2020), Mexico by (2022) og Buffalo (2024).

## Publikasjoner
ADHS finansierer utgivelsen av det fagfellevurderte akademiske tidsskriftet *The Social History of Alcohol and Drugs: an Interdisciplinary Journal*, som utkommer to ganger i året. Tidsskriftet publiserer original akademisk forskning, essayer og anmeldelser innen alkohol- og narkotikahistorie, bredt tolket. Tidsskriftet ble publisert første gang i 1980 under navnet *Alcohol and Temperance History Group Newsletter,* senere under titlene *Alcohol in History* (1984) og *The Social History of Alcohol Review* (1985) før det fikk sitt nåværende navn i 2003. 

## Referanser


## Eksterne lenker
* Alcohol and Drugs History Society
Hjördis Nerheim

**Hjördis Nerheim** (født 20. juni 1940, død 30. mars 2020) var en norsk professor i filosofi ved Universitetet i Tromsø. 

Hun studerte matematisk logikk, filosofi og germanistikk i Oslo, Paris og Tübingen. Nerheim disputerte ved Universitetet i Oslo i 1986 og ble Nordens første kvinnelige dr. filos. i filosofi. Hun ble professor i 1994, og var den første kvinnelige professor i Norden i fagfeltet filosofi. Hun var gift med filosofiprofessor Viggo Rossvær. Hennes fagfelt var Kant, etikk, politisk filosofi, estetikk og vitenskapsfilosofi.

## Bibliografi

* *Filosofiens historie* (1984)
* *Estetisk rasjonalitet : konstitusjonsbegrepet i Kants "Kritik der Urteilskraft"*(1991)
* *Den etiske grunnerfaring* (1991)
* *Kvinneperspektivet i filosofien – Premisser for å forstå den moderne kvinnens situasjon* (1991)
* *Vitenskap og kommunikasjon – Paradigmer, modeller og kommunikative strategier i helsefagenes vitenskapsteori* (1996)

## Referanser


## Eksterne lenker
* Anmeldelse av Vitenskap og kommunikasjon
* En annen anmeldelse av Vitenskap og kommunikasjon
*Minneord i ''Salongen – nettidsskrift for filosofi og idéhistorie''
Wirral (distrikt)

**Wirral** er et administrativt distrikt i Merseyside i England. Det omfatter den nordlige delen av halvøya Wirral-halvøya. I likhet med de andre distriktene er det en *Metropolitan Borough*, som er selvstyrt. Distriktet grenser mot Liverpool på den andre siden av Mersey mot øst, Irskesjøen mot nord og elven Dee i vest. 

Distriktet ble opprettet 1. april 1974 ved at Birkenhead, Wallasey (som er administrasjonssenter), Bebington, Hoylake og Wirral bydistrikt ble slått sammen. Området tilhørte inntil opprettelsen av grevskapet Merseyside Cheshire.

## Steder i distriktet

* Bidston,
* Birkenhead
* Hoylake
* New Brighton
* Wallasey, 
* West Kirby
Søren Berg

**Søren Berg** (født 15. juni 1976) er en dansk fotballspiller. Han spiller i angrepet til AGF.

Han kom til Viking Fotballklubb fra den danske klubben Odense Boldklub sommeren 2006, og i 2. serierunde i Tippeligaen 2007 scoret han det første seriemåletmålet på Sør Arena i åpningskampen der mot Idrettsklubben Start, en kamp som endte 1-1. Etter oppholdet i Viking vendte tilbake til Danmark og Randers FC etter 2007-sesongen.

## Referanser


## Eksterne lenker
*
Torger Motland

**Torger Motland** (født 26. mars 1985 på Hommersåk) er en norsk fotballspiller. Han spiller nå for Ålgård. Han har tidligere spilt i Viking,Stavanger IF, Riska F.K., Sandnes Ulf, Bryne (utlån 2005-2006), Mandalskameratene (utlån 2007) og Randaberg. Han kom til Vikings juniorlag i 2003, som vant cupfinalen for junior mot Tromsø 8-0 samme år. 

## Referanser


## Eksterne lenker
*
Titten Tei

**Titten Tei André von Drei**, eller bare **Titten Tei**, er navnet på en marionettedokke som i 1970-, 1980- og 1990-årene opptrådte i en rekke norske barneprogram på NRK Fjernsynet. Titten Tei dukket første gang opp 4. september 1971 i lørdagsprogrammet ''Vil du være med, så heng på!'' med Rolf Kirkvaag og dukkefører Birgit Strøm. Siden opptrådte dukken i flere egne barneserier og hadde en rekke gjesteopptredener i ulike NRK-program i årene fremover.  

## Bakgrunn
Titten Tei ble laget av den tsjekkisk-norske teatermannen Karel Hlavaty i 1970, på oppdrag av Birgit Strøm, som også førte figuren og ga den stemme. Dukken fikk sitt navn etter en navnekonkurranse for barn i regi av NRK og dukket første gang opp i Barne-TV-programmet *[[Vil du være med, så heng på!]]* lørdag 4. september 1971. Han hadde rollen som det undrende barnet som i et enkelt språk stiller de voksne vanskelige spørsmål, som regel i samtale med programlederen Rolf Kirkvaag («Sjonkel Rolf»). Titten Tei hadde siden innslag både i Barne-TV, under programtittelen *Sjokedorisei* og i ulike lørdagsunderholdningsprogram.

Etter debuten i 1971 ble Titten Tei øyeblikkelig svært populær hos seerne, og det ble dannet Titten Tei-klubber over hele landet. Både dukken og Sjonkel Rolf ble faste gjengangere på fjernsyn utover 1970- og 1980-årene. Et av de mest minneverdige øyeblikkene var da Titten Tei sang «Vi har ei tulle med øyne blå» i duett med kronprinsesse Sonja i en direktesending fra Momarkedet på Mysen i 1976. 

Sammen med Rolf Kirkvaag ledet også Titten Tei programserien *Hva med fremtiden, sjonkel Rolf?*, en serie om miljøutfordringene i verden i 1980-årene.

## Berømte sitat
**Å, sjokedorisei, altså!*
**Nei, nå skjønner jeg inningentingen, jeg*

## TV-programmer med Titten Tei
* *[[Vil du være med, så heng på!]]* (1971)
* *[[Sjokedorisei]]* (1972–1992) (sporadiske sendinger)
* *Titten Tei på festival* (1979)
* *[[Titten Tei i Asia]]* (1985)
**[[Tur-retur med Titten Tei]]* (1987–1988)
**Hva med fremtiden,sjonkel Rolf?* (1990)
**[[God jul &ndash; Sjokedorisei!]]* (2003)

## Referanser


## Eksterne lenker
* Hva med fremtiden, sjonkel Rolf?
* Sjokedorisei i NRK Nett-TV
* Titten Tei i Asia i NRK Nett-TV
* Tur-retur med Titten Tei i NRK Nett-TV
* Om Titten Tei og andre i Barne-TVs første år
Peter Glotz

**Peter Glotz** (født 6. mars 1939 i Eger, Sudetenland, død 25. august 2005 i Zürich, Sveits) var en tysk politiker (SPD) og intellektuell.

Han var sønn av en tysk forsikringsagent og en tsjekkisk mor. I 1945 ble familien fordrevet fra Bøhmen, og kom som flyktninger til Bayern. Han studerte journalistikk, filosofi, germanistikk og sosiologi ved Ludwig-Maximilians-Universität München og Universität Wien, og tok doktorgraden i 1968. Året etter ble han prorektor for Ludwig-Maximilians-Universität.

I 1970 ble han innvalgt i Bayerns landdag (parlament), og fra 1972 til 1977 var han medlem av Forbundsdagen. Mellom 1974 og 1977 var han statssekretær i det føderale utdannelses- og forskningsministeriet. Deretter var han fra 1977 til 1981 senator i Berlin. Han var igjen medlem av Forbundsdagen fra 1983 til 1996. Fra 1981 til 1987 var han generalsekretær for SPD.

I 1996 ble han rektor for Universität Erfurt, og fra januar 2000 til sin død var han professor i medier og samfunn ved universitetet i St. Gallen i Sveits. I 2002 var han representant for den tyske kansleren til Det europeiske konventet. Sammen med Erika Steinbach var han initiativtager og formann for Zentrum gegen Vertreibungen fra september 2000 til sin død. Fra 2004 til sin død var han også medlem av presidiet i Deutsch-Arabische Gesellschaft.

## Utvalgte verker
* Der Weg der Sozialdemokratie
* Die deutsche Rechte, Eine Streitschrift, DVA 
* Der Irrweg des Nationalstaats, Europäische Reden an ein deutsches Publikum, DVA
* Die Linke nach dem Sieg des Westens, DVA 1992
* Die beschleunigte Gesellschaft: Kulturkämpfe im digitalen Kapitalismus, Kindler 1999
* Von Analog nach Digital: Unsere Gesellschaft auf dem Weg zur digitalen Kultur, Huber 2000
* Ron Sommer: Der Weg der Telekom, Hoffmann und Campe 2001
* Die Vertreibung – Böhmen als Lehrstück, Ullstein 2003
* Von Heimat zu Heimat. Erinnerungen eines Grenzgängers. Econ, Berlin 2005, 342 S., Ill. ISBN 3-430-13258-4

## Utmerkelser
* 1986 Großes Bundesverdienstkreuz
* 1991 Bayerischer Verdienstorden
* 2006 Bund der Vertriebenens æresplakett, for sitt engasjement for Zentrum gegen Vertreibungen (posthumt)

## Referanser


## Eksterne lenker
* 
* 
* 
*
Nicolai Ramm Østgaard

:*Se også sønnesønnen, offiser [[Nikolai Ramm Østgaard]]

*'Nicolai Ramm Østgaard*' (1812–1873) var en norsk [[jurist]], embedsmann og [[forfatter]].

Han var født i [[Trondheim]], men vokste opp på [[Tynset]]. Som ung jurist i [[Oslo|Christiania]] kom han med i den nasjonalsinnede diskusjonsklubb Tollekniven.

Den beskjedne Ramm fant at han bidro for lite, og han skrev derfor en stubb om «Bjønnbinna paa Langkloppmyra». Det ble opptakten til boken *En Fjeldbygd, Billeder fra Østerdalen*. Den kom oppunder jul 1851, slo ned som en bombe i hovedstadens litterære liv. For første gang fikk man en norsk [[bondefortelling]]. Boken er Ramms oppveksterindinger. Balansen mellom forfatterens beretning på datidens bokspråk og replikkene på tynsetmål, gir boken en enestående sjarme. Den ble beundret og forbilde for mange verk i samme genre. Fra 1859 til 1872 var Ramm fogd i Søndre Østerdalen. Han døde i [[Elverum]] i 1873.

Foruten debutverket skrev Østgaard også disse bøkene:
* *Østerdølen hemkømmen fraa Amerika*, 1853
* *Fra Skov og Fjeld'', 1858 

Debutboken er senere gjenutgitt flere ganger, også på nynorsk, og har vært grunnlag for en musikal med tekst av Ola Jonsmoen og musikk av Ellef Røe, utgitt i bokform i 1979.

## Referanser
Liste over landemerker i Tysvær

Liste over større kjente **landemerker i [[Tysvær kommune]]** i Rogaland.

## Innsjøer

* Aksdalsvatnet
* Stakkastadvatnet
* Storavatnet
* Storevatnet
* Holmavatnet
* Fuglavatnet
* Husavatnet
* Lysevatnet

## Fjorder
* Boknafjorden
* Førlandsfjorden
* Førresfjorden
* Grindafjorden
* Hervikfjorden
* Nedstrandsfjorden
* Sundførvågen
* Yrkefjorden

## Fjelltopper
* Lammanuten
* Dalvanuten
* Skrubburdnuten
* Stølanuten
* Alvanuten
* Valhest
* Hognafjellet
* Årvikfjeller
* Sandvikfjellet
* Gudbrandsfjellet
* Slettafjellet
* Heggelifjellet
* Helgelandsfjellet

## Øyer
* Håøya (Tysvær)
* Borgøya
* Toftøya
* Grindeøyane
Liste over kampkjøretøyer

**Liste over kampkjøretøyer**, fordelt på underlister:

## Etter type
* Liste over pansrede personellkjøretøyer
* Liste over stormpanservogner
* Liste over panserjagere
* Liste over stridsvogner
* Liste over pansrede ingeniørkjøretøyer
* Liste over bergepansere
* Liste over selvdrevet artilleri
* Liste over selvdrevet luftvern
* Liste over panserbiler

## Etter tidsperiode
* Liste over kampkjøretøyer fra første verdenskrig
* Liste over kampkjøretøyer fra andre verdenskrig
* Liste over kampkjøretøyer fra den kalde krigen
* Liste over moderne kampkjøretøyer

## Etter nasjon
* Liste over kampkjøretøyer fra USA
* Liste over kampkjøretøyer fra Tyskland
* Liste over kampkjøretøyer fra Frankrike
* Liste over britiske militære kjøretøy etter FV-nummer

## Etter andre kriterier
* Liste over prototyper på kampkjøretøyer